
Ο αγώνας ενάντια στην εξουσία είναι 
ο αγώνας της μνήμης ενάντια στη λήθη 


Δυο μόλις χρόνια από τη δολοφονία ίου Παύλου Φύσσα φαίνεται ότι αρκούν για όσους 
επιχειρούν να βυθίσουν τον αντιφασισμό στη λήθη της ανάθεσης, της παραίτησης και της 
ματαιότητας. Οχι όμως γιαόσουςδε διαθέτουν κοντή μνήμη. Στις 18/09/2013, ο Παύλος μάχεται 
μόνος του ένα τάγμα εφόδου δεκάδων χρυσαυγιτών στην οδό Π. Τσαλδάρη στο Κερατσίνι, 
που καταφτάνει συντεταγμένα στην περιοχή για να συνεχίσει εναντίον του τα νυχτερινά 
πσγκρόμ τραμπουκισμών, ξυλοδαρμών και δολοφονιών πάνω σε μετανάστες, τις επιθέσεις σε 
αυτοορ γανωμέ να εγχειρήματα, τον κόσμο του αγώνα, σε μέλη της 16ΒΤΟΙ κοινότητας και σε 
οτιδήποτε διαφοροποιείται από τα ορθόδοξα, πατριαρχικά, εθνικιστικά γούστα. Επιθέσεις και 
δολοφονίες που νομιμοποιούνται από έναν διαχρονικό και διάχυτο καθεστωτικό ρατσισμό που 
τα χρόνια της κρίσης και της λεηλασίας, από το 2009 και έπειτα, οξύνθη κε και οργανώθηκε από 
το κράτος, το κεφάλαιο και τα ΜΜΕ ως κεντρικό στοιχείο συνοχής της κοινωνικής ομαλότητας. 
Μέχρι τότε η χρυσή αυγή, μία παρακρατική και ΚΥΠατζίδικη οργάνωση ναζιστικής ιδεολογίας 
που λειτουργεί πανομοιότυπα από τα μέσα της δεκαετίας του '80, δεν ξεπερνούσε πανελλαδικά 
τις λίγες εκατοντάδες μελών και υποστηρικτών και τα μηδενικά ποσοστά στις εκλογικές 
διαδικασίες. Η κατακόρυφη άνοδός της τα τελευταία χρόνια δεν αποτελεί ένα «ιδιότυπο 
φαινόμενο της κρίσης», ούτε «καρκίνωμα της αστικής δημοκρατίας» αλλά μία οργανική 
εφεδρεία της, μία συνειδητή επιλογή της κυριαρχίας και του καθεστώτος έκτακτης ανάγκης. 
Η κοινωνική επιρροή της και η ανοχή απέναντι της διευρύνθηκαν μόνο εφόσον ο κρατικός 
και μιντιακός δημόσιος λόγος ταυτίστηκε με την πολιτική της ατζέντα (αντιμεταναστευτική 
πολιτική, θεσμικός ρατσισμός, ασφάλεια και αστυνόμευση, εγκλη ματοποίηση των κοινωνικών 
αντιστάσεων) παρέχοντάς της την άνεση και την ευχέρεια να στήσει μαζί με την ελληνική 
αστυνομία φασιστικά απαρτχάιντ στον Αγιο Παντελεή μονά στο κέντρο της Αθήνας και να 
πριμοδοτήσει την πολιτική της καταξίωση στα έδρανα του κοινοβουλίου. 

Την περίοδο λίγο πριν την δολοφονία του Παύλου, η θεσμική παρουσία της χρυσής αυγής 
έχει καθιερωθεί σε τέτοιο βαθμό που το καθεστώς συζητάει ανερυθρίαστα ακόμα και 
τη συμμετοχή της σε κυβερνητικό σχήμα, την ίδια στιγμή που οι βουλευτές του κόμματος 
ανακοινώνουν ότι η δράση της οργάνωσης θα έχει διπλή μορφή, τόσο μέσα στο κοινοβούλιο 
όσο και στους δρόμους με ευθείς αλλά και υπονοούμενες απειλές εκκαθάρισης προς τον 
εσωτερικά εχθρό, καθώς ήδη τα τάγματα εφόδου της οργάνωσης έχουν στηθεί πανελλαδικά 
και έχουν θεσμίσει τόσο τις στρατιωτικές παρελάσεις τους στις γειτονιές όσο και τα νυχτερινά 
μαχαιρώματα. Πλέον επιχειρούν να εντάξουν δυναμικά στις θρασύδειλες επιθέσεις τους, 
τους πολιτικούς τους αντιπάλους και όσους αντιστέκονται στη φασιστική πανούκλα, όπως 

